armvectores/hy_wikipedia_2023 huggingface dataset:
Քերոլ Գրեյդեր

Քերոլ Գրեյդեր (անգլ.՝ Carol Greider, ապրիլի 15, 1961(1961-04-15), Սան Դիեգո, Կալիֆոռնիա, ԱՄՆ), ամերիկացի գիտնական, մոլեկուլային կենսաբան։ 2009 թվականին Էլիզաբեթ Բլեքբերնի և Ջեկ Շոստակի հետ արժանացել է բժշկության և ֆիզիոլոգիայի Նոբելյան մրցանակի 1971 թվականին Ալեքսեյ Օլովնիկովի առաջ քաշած տեսության հիման վրա «թելոմերներով և թելոմերազի ֆերմենտով քրոմոսոմները պահպանող մեխանիզմները բացահայտելու համար»։ 
ԱՄՆ գիտությունների ազգային ակադեմիայի (2003), ԱՄՆ Բժշկության ազգային ակադեմիայի (2010) և Ամերիկյան փիլիսոփայական միության (2016) անդամ է, փիլիսոփայության դոկտոր (1987), Ջոնս Հոփքինսի համալսարանի պատվավոր պրոֆեսոր (2014-ից)։


== Կենսագրություն ==
Քերոլ Գրեյդերն ավարտել է Սանտա Բարբարայի Կալիֆոռնիայի համալսարանը (բակալավր, 1983)։ 1987 թվականին ստացել է փիլիսոփայության դոկտորի աստիճան Բերքլիի Կալիֆոռնիական համալսարանում։ 
1988 թվականին ընդունվել է Քոլդ Սփրինգ Հարբորի լաբորատորիա՝ որպես անկախ ուսանող, 1990 թվականից՝ նրա օգնական հետազոտող, 1994 թվականից՝ հետազոտող։ 1997 թվականին տեղափոխել է իր լաբորատորիան Ջոն Հոփկինսի համալսարանի բժշկական դպրոց։ 2003 թվականից նա այդ համալսարանի անվանի պրոֆեսոր է (Դանիել Նաթանս պրոֆեսոր) և մոլեկուլային կենսաբանության և գենետիկայի ամբիոնի տնօրեն, իսկ 2014 թվականից՝ անվանի վաստակավոր պրոֆեսոր (Blooomberg Distinguished):


== Մրցանակներ ==
Գեյրդների միջազգային մրցանակ (1998)
Ռոզենստիլի մրցանակ (1999)
Փասանո մրցանակ (1999)
Ռիչարդ Լաունսբերի մրցանակ (2003)
Ալբերտ Լասկերի մրցանակ հիմնական բժշկական հետազոտությունների համար (2006)
Ուայլի մրցանակ (2006)
Լուիզա Գրոս Հորվիցի մրցանակ (2007)
Դիքսոնի մրցանակ (2007)
Պաուլ Էրլիխի և Լյուդվիգ Դարմշտեդերի մրցանակ (2009)
Բժշկության և ֆիզիոլոգիայի Նոբելյան մրցանակ (2009)


== Ծանոթագրություններ ==


== Արտաքին հղումներ ==
Տեղեկություն Նոբելյան կոմիտեի կայքից (անգլ.)
Նեմեսիոս Եմեսացի

Նեմեսիոս Եմեսացի (մոտ 350 - մոտ 420)․ փիլիսոփա, կրոնավոր, Եմես՝ այժմ Սիրիայի Հոմս քաղաքի եպիսկոպոս։


== Կենսագրություն ==
Նեմեսիոս Եմեսացու կյանքի ու գործունեության մասին չափազանց քիչ տեղեկություն է պահպանվել։ Ենթադրվում է, որ նա ապրել է 4-րդ դարի երկրորդ կեսին և 5-րդ դարի սկզբներին։ Նրա մասին հայտնի են երկու փաստ. նա եղել է Եմես քաղաքի եպիսկոպոսը և հեղինակել է «Մարդու բնության մասին» երկը, որի ազդեցությունը նկատվում է միջնադարի և 17-18-րդ դարերի հայ փիլիսոփայական մտքի, հատկապես Հովհան Որոտնեցու հայացքների վրա։ Նեմեսիոսի մասին առաջին տեղեկությունները հայտնի են 7-րդ դարի մտածողներ Մաքսիմ Խոստովանողի, Անաստասիա Սինաիտացու և 10-րդ դարի սիրիացի մտածող Մովսես Բար Ցեֆի «Դրախտի մասին» երկերից։


== Մարդու բնության մասին ==
Ըստ հետազոտողների «Մարդու բնության մասին» երկը Նեմեսիոս Եմեսացին գրել է 4-րդ դարի վերջերին։ Այս ենթադրության համար հիմք է հանդիսացել այն, որ Նեմեսիոսը իր գրքում վերլուծում է «հերձվածողներ» Ապողինար Լաոդիկացու և Եվնոմիուսի հոգու մասին տեսակետները, սակայն քրիստոսաբանական ու մարդաբանական հարցեր քննարկելիս ոչինչ չի գրում 5-րդ դարի սկզբներին արևելաքրիստոնեական աշխարհի միտքը փոթորկած Եվտիքիոսի, Նեստորի և Պելագիոսի մասին։ Նեմեսիոսի երկը տարածված է եղել քրիստոնեական աշխարհում և որոշակի ազդեցություն է ունեցել թե՛ արևելյան՝ հունալեզու, և թե՛ արևմտյան՝ լատինալեզու  փիլիսոփայական՝ մարդաբանական, հոգեբանական ու բարոյագիտական մտքի զարգացման վրա։ Նեմեսիոսի գիրքը լատիներեն առաջին անգամ թարգմանել է Ալֆանուս Սալերնացին 1080 թվականին, երկրորդ անգամ Բուրգունդիո Պիզանացին՝ 1153 թվականին կամ 1165 թվականին, իսկ առանձին գրքով հրատարկվել է 1565 թվականին Անտվերպենում։ Միջնադարում Նեմեսիոսի երկը թարգմանվել է նաև ասորերեն, արաբերեն և վրացերեն։
Նեմեսիոսի երկը բաղկացած է 44 գլխից, որոնցում քննարկվում են հետևյալ թեմաները՝ 

մարդու բնության մասին (գլուխ 1),
հոգու բնության մասին (գլուխ 2), հոգու և մարմնի միավորման մասին (գլուխ 3),
մարդու մարմնի և դրա տարրերի մասին (գլուխ 4-5),
հոգու զորությունների ու տեսակների, զգայությունների, հոգու և մարմնի գործողությունների ու վիճակների, ֆիզիոլոգիական գործընթացների, ուրախության, տրտմության, երկյուղի, կամավորի և պատահականի և այլնի մասին (գլուխ 6-34),
կամքի ազատության, ճակատագրի և նախախնամության մասին (գլուխ 35-44)։


== Ծանոթագրություններ ==
(6749) Իռինտյե

(6749) Իռինտյե (անգլ.՝ Ireentje), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,682947 ա. մ., առավելագույնը մոտենում է 2,0159 ա. մ. հեռավորության վրա և հեռանում 3,35 ա. մ.։ Արեգակի շուրջ մեկ ամբողջական պտույտ է կատարում 1605,15 երկրային օրվա ընթացքում, իր ուղեծրով շարժվելով միջինում 0,224278 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6749) Իռինտյե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պենտոդ

Պենտոդ (հուն. rt£vte — հինգ և էլեկտրոդ), էլեկտրոնային լամպ 5 էլեկտրոդով՝ կաթոդ, անոդ և 3 ցանց (կառավարող, էկրանող, հակադինատրոնային)։ Փոքր հզորության պենտոդները (մի քանի վատտ հզորությամբ) կիրառվում են որպես ընդունիչ-ուժեղացուցիչներ, հզոր պենտոդները (մի քանի տասնյակ և ավելի վատտ հզորությամբ)՝ որպես գեներատորային լամպեր։
Կենտրոնական քաղաքային հիվանդանոցի շենք (Ազով)

Կենտրոնական քաղաքային հիվանդանոցի շենք (ռուս.՝ Здание Центральной городской больницы), տեսարժանություն ՌԴ Ռոստովի մարզի Ազով քաղաքի Իզմայլովի փողոց, 58 հասցեում։


== Պատմություն ==
1890-ական թվականների վերջում տեղեկություն էր տարածվել այն մասին, որ Ազովի քաղաքային դուման որոշել է հիվանդանոց կառուցել ըստ ինժեներ Սոկոլովի մշակած նախագծի։ Շինարարությունը ղեկավարել է վաճառական Սիրովատսկին։ Ժամանակի ընթացքում գաղափարը կյանքի կոչվեց, և քաղաքի ծայրամասերում հայտնվեց հիվանդանոցային երկու շենք։ Հիվանդանոցում բուժման հնարավորություն ստանալու համար անհրաժեշտ էր վճարել, բայց եղել են նաև բացառություններ. օրինակ, հիվանդանոցում կար 5 անվճար մահճակալ, և բուժման միջոցներy ստացվում էին Սեմյոնկինայի ժառանգությունից։ Այս կինը կտակել էր տարեկան 5 հազար ռուբլի հատկացնել հիվանդատեղեր պահելու համար։ Բժիշկներն Ազովում շատ չէին, պատմությունը պահպանել է տեղեկություններ նրանցից միայն երկուսի մասին. հայտնի են բժիշկ Ֆաբիան Նատանովիչ Գուվարին, որը եղել է հիվանդանոցի ղեկավարը, և բժիշկ Ալեքսանդր Ալեքսանդրովիչ Կրավցովը։
XIX դարի վերջին հիվանդանոցը տեղավորված էր փոքր չափերի շենքում, որը նախատեսված էր 20 մահճակալի համար։ Բացի դրանից, հիվանդանոցում իրականացվել է հիվանդների ամբուլատորային ընդունելություն։
1911 թվականի դրությամբ Ազովի հիվանդանոցում կար կանանց 5 և տղամարդկանց 10 հիվանդասենյակ, իսկ 1940-ական թվականներին այստեղ գտնվել են ռազմական հոսպիտալներ։ Պատերազմի ավարտից հետո, բժիշկներին հիվանդներին այցելելու և հիվանդներին հիվանդանոց հասցնելու հնարավորություն ստեղծելու համար հաստատությանը հատկացվել է մի քանի ձի և երկու սայլ։
1955 թվականի սեպտեմբերին հիվանդանոցը դարձավ ինքնուրույն հաստատություն, որը կարող էր տեղավորել 135 մահճակալ։ Հիվանդանոցի կազմում էին վիրաբուժական, թերապևտիկ, մանկական և ծննդաբերական բաժանմունքները։ Վիրաբուժական բաժանմունքի վարիչը 1956 թվականին դարձել է Վասիլի Միխայլովիչ Կոնդաուրովը, որը 1977 թվականին դարձել է ՌԽՖՍՀ վաստակավոր բժիշկ։
1956 թվականին քաղաքային հիվանդանոցի կարիքների համար հատկացվել է առաջին սանիտարական ավտոմեքենան, բացվել է շտապօգնության առաջին կետը։ 1960-ական թվականներին հիվանդանոցը դարձել է ավելի ժամանակակից հիմնարկ։ Այն ուներ կլինիկական լաբորատորիայով պոլիկլինիկական բաժանմունք, ֆիզիոթերապևտիկ բաժանմունք, ռենտգենի կաբինետ։ Սկսել է գործել մանկական պոլիկլինիկական բաժանմունքը, բժշկական և բուժակային կետերը։ Մեր ժամանակներում այդ շենքերը զբաղեցնում են շտապօգնության բաժանմունքը, հակատուբերկուլյոզային դիսպանսերը և սրտաբանական բաժանմունքը։


== Ծանոթագրություններ ==
Ակչիշմա

Ակչիշմա (ռուս.՝ Акчишма, բաշկիրերեն՝ Аҡшишмә), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Բարբին

Վլադիմիր Բարբին (ռուս.՝ Владимир Владимирович Барбин, սեպտեմբերի 3, 1957(1957-09-03), Մոսկվա, ԽՍՀՄ), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1979)։ Դիվանագիտական գործունեությամբ սկսել է զբաղվել 1979 թվականից։

1996-1999 թվականներին՝ Ֆինլանդիայի Հանրապետությունում Ռուսաստանի դեսպանատան խորհրդական։
1999-2002 թվականներին՝ Ռուսաստանի ԱԳՆ Երկրորդ եվրոպական դեպարտամենտի բաժնի պետ։
2002-2006 թվականներին՝ Շվեդիայում Ռուսաստանի դեսպանատան դեսպանորդ խորհրդական։
2006 թվականի ապրիլից-2009 թվականի դեկտեմբերը՝ Ռուսաստանի ԱԳՆ Երկրորդ եվրոպական դեպարտամենտի փոխտնօրեն։
2009 թվականի դեկտեմբերի 4-ից-2014 թվականի մայիսի 30-ը՝ Գանայում Ռուսաստանի արտակարգ և լիազոր դեսպան։
2009 թվականի դեկտեմբերի 23-ից-2014 թվականի մայիսի 30-ը՝ Լիբերիայում Ռուսաստանի արտակարգ և լիազոր դեսպան՝ համատեղության կարգով։
2014-2018 թվականներին՝ ՌԴ ԱԳՆ Արկտիկայում միջազգային համագործակցության հարցերով հատուկ հանձնարարությունների դեսպան։
2018 թվականի դեկտեմբերի 12-ից՝ Դանիայի Թագավորությունում Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
1-ին դասի արտակարգ և լիազոր դեսպանորդ (2012 թվականի նոյեմբերի 7)
Արտակարգ և լիազոր դեսպան (2017 թվականի դեկտեմբերի 26)։


== Պարգևներ ==
«Հայրենիքին մատուցած ծառայությունների համար» 2-րդ աստիճանի շքանշան (2016 թվականի մարտի 2)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը Գանայում Ռուսաստանի դեսպանատան կայքում Archived 2012-11-09 at the Wayback Machine.
(265) Աննա

(265) Աննա (անգլ.՝ Anna), աստերոիդ աստերոիդների հիմնական գոտում։ Հայտնաբերվել է 1887 թվականի փետրվարի 25-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,419251 ա. մ., առավելագույնը մոտենում է 1,7706 ա. մ. հեռավորության վրա և հեռանում 3,0679 ա. մ.։ Արեգակի շուրջ մեկ ամբողջական պտույտ է կատարում 1374,42 երկրային օրվա ընթացքում, իր ուղեծրով շարժվելով միջինում 0,261928 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,64° անկյուն։
Աննա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(265) Աննա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հասմիկ Մարկոսյան

Հասմիկ Մարկոսյան (մարտի 13, 1956(1956-03-13), Երևան, Հայկական ԽՍՀ, ԽՍՀՄ), ՀՀ վաստակավոր մանկավարժ, Երևանի պարարվեստի պետական քոլեջի տնօրեն, բալետի քննադատ, 60-ից ավելի հոդվածների հեղինակ՝ հայկական, ռուսական և էստոնական մամուլում,  «Բալետի պատմության ընդհանուր էջեր» (մաս I,  մաս II), «Հայական բալետի պատմության էջեր», (ռուսերեն) և «Հայկական բալետ» գրքերի հեղինակ։


== Կենսագրություն ==
Հասմիկ Մարկոսյանը ծնվել է 1956 թվականի մարտի 13-ին, Երևանում, արվեստագետների ընտանիքում։ Հայրը՝ Կառլոս Մարկոսյանը, եղել է օպերային երգիչ, մայրը՝ Վիոլետա Թորոսյանը, բալետի պարուհի, քույրը՝ Գոհար Մարկոսյան-Կասպերը, հայազգի գրող, արձակագիր, բանաստեղծ։


== Կրթություն ==
1970 թվականին Հասմիկ Մարկոսյանն ավարտել է Երևանի Կոնստանտին Սարաջևի անվան երաժշտական դպրոցը։ Իսկ 1973 թվականին գերազանցությամբ  ավարտել Ա.Չեխովի անվան միջնակարգ դպրոցը։ Ծնողների ընտրությամբ 1973 թվականին ընդունվել և գերազանց առաջադիմությամբ սովորել է Երևանի պետական  բժշկական համալսարանում։ Սակայն բժշկության մեջ իրեն չտեսնելով՝ 1976 թվականին ուսումն անավարտ է թողել։ Կրթությունը շարունակել է իր նախասիրած մասնագիտությամբ՝ նույն  թվականին ընդունվելով Խ.Աբովյանի անվան մանկավարժական համալսարանի պարարվեստի բաժին՝ ՀՀ ժողովրդական արտիստ Ազատ Ղարիբյանի կուրս։ Մանկավարժական համալսարանն ավարտել է 1980 թվականին՝ կարմիր դիպլոմով։


== Աշխատանքային գործունեություն ==
Հասմիկ Մարկոսյանը 1980-1990 թվականներին աշխատել է Երևանի պարարվեստի պետական քոլեջում որպես թատրոնի և բալետի պատմության ուսուցչուհի։ Բալետի պատմության և տեսության գծով Հասմիկ Մարկոսյանը հանդիսանում է միակ մասնագետը, որը դասավանդել է այդ առարկան Հայաստանի մանկավարժական և թատերական ինստիտուտներում՝ մշակելով դասախոսությունների ծրագրեր։ 
1986-1987 թվականներին Լենինգրադի Ա. Օստրովսկու անվան թատրոնի և կինոյի ինստիտուտի  պրոֆեսոր Վերա Կրասովսկայայի ղեկավարությամբ գրել է  թեկնածուական դիսերտացիա՝ «Ռուսական բալետի ազդեցությունը, հայ պարարվեստի ստեղծման  և կազմակերպման գործում»։ 1990-2013 թվականներին աշխատել է Երևանի պարարվեստի պետական քոլեջում որպես փոխտնօրեն։ Այդ տարիներին՝ նրա ղեկավարությամբ, կազմվել են նոր ծրագրեր բոլոր արվեստաբանական առարկաների գծով՝ «Բալետի պատմություն», «Երաժշտության պատմություն», «Կերպարվեստի պատմություն», «Երաժշտության տեսութուն», «Դիցաբանություն» և «Արտասահմանյան գրականություն»։
2006 թվականին արժանացել է ՀՀ վաստակավոր մանկավարժի պատվավոր կոչման։
2013 թվականից հանդիսանում է Երևանի պարարվեստի պետական քոլեջի տնօրեն։


== Գրքեր ==
«Բալետի պատմության ընդհանուր էջեր» մաս I
«Բալետի պատմության ընդհանուր էջեր» մաս II
«Հայկական բալետի պատմության էջեր»
«Հայկական բալետ»
«Բալետ»։
«Ջահերով պար»


== Հետաքրքիր փաստեր ==
Հասմիկ Մարկոսյանը՝ քրոջ՝ Գոհար Մարկոսյան-Կասպերի գրած «Պենելոպե» վեպի գլխավոր հերոսի՝ Պենելոպեի նախատիպն է։


== Ծանոթագրություններ ==


== Արտաքին հղումներ ==
Seven Nation Army

«Seven Nation Army» (կամ «7 Nation Army», թարգմանաբար՝ «Յոթ ազգերի բանակ»), ամերիկյան ալտերնատիվ ռոք The White Stripes խմբի երգը, որը գրել է խմբի վոկալիստ և կիթառահար Ջեք Ուայթը։ 2003 թվականի գարնանը թողարկված իրենց չորրորդ ստուդիական «Elephant» ալբոմի սինգլն է։
Երգն հայտնի է իր կիթառային ռիֆֆով։ Համարվում է 2000 թվականների լավագույն երգերից՝ ընդունվելով հանդիսատեսի և մամուլի կողմից։ «Seven Nation Army»֊ն նաև հայտնի է սպորտային և քաղաքական իրադարձություններում։


== Երգացանկ ==
CD
7"


== Տեսահոլովակ ==
«Seven Nation Army» երգի տեսահոլովակը նկարահանել են Ալեքս Կորտեսը և Մարտին Ֆուժրոլեմը։ Տեսահոլովակը կան անընդհատ գնացող կալեդոսկոպի հայելիների տեսքով՝ սև, կարմիր և սպիտակ եռանկյուններ։ Նրանցից մի քանիսը պարունակում են Ջեքի և Մեգի խաղերը, ինչպես նաև քայլող կմախքներ և փղեր։ Տեսանյութը արագանում և դանդաղում է երգի տեմպի հետ միասին, և պարունակում է մի շարք էֆեկտներ։


== Քննադատություն ==
Երգը եղել է Billboard ամսագրի Modern Rock Tracks֊ի առաջին հորիզոնականում, և պահպանել է իր դիրքը 38 շաբաթ շարունակ։«Seven Nation Army» երգը ստացել է «Գրեմմի» մրցանակ «լավագույն ռոք երգ» անվանակարգում, նաև «ոսկե» սկավառակ Գերմանիայում։
Երգը զբաղեցրել է 6֊րդ հորիոնականը Rolling Stone ամսագրի «2000-ականների լավագույն 100 երգերը» և 21֊րդ հորիզոնականը «լավագույն 100 կիթառային երգեր» ցանկերում։ «Seven Nation Army»֊ն զբաղեցրել է 8֊րդ հորիզոնականը «Q» ամսագրի նմանատիպ լավագույն կիթառային երգերի ցանկում, ինչպես նաև գտնվել է NME ամսագրի երկու ցանկերում՝ «Տասնամյակի 50 լավագույն երգեր (1996֊2006)», որտեղ այն զբաղեցրել է 5֊րդ հորիզոնականը և «Վերջին 15 տարվա 150 լավագույներգեր», որտեղ այն զբաղեցրել է 23֊րդ հորիզոնականը։


== Ֆուտբոլ ==
Երգը սկսեցին երգել բելգիական «Բյուրգգե» ակումբի երկրպագուները Չեմպիոնների լիգայի ժամանակ։ Առաջին անգամ երգել են իտալական «Միլան» ֆուտբոլային ակումբի դեմ խաղի ժամանակ։ Սակայն «Seven Nations Army» երգը հայտնի դարձավ 2006 թվականի Աշխարհի առաջնության ժամանակ, որտեղ այն երգում էին Իտալիայի հավաքականի երկրպագուները։ Ըստ կանոնի, հաղթանակի համար հավաքականը պետք է խաղա յոթ խաղ և պետք է հաղթի բոլոր խաղերում։ Չնայած որ Իտալիայի հավաքականը մեկ խաղ ոչ-ոքի էր անցկացրել, սակայն հաղթել էր աշխարհի առաջնությունը։ Նաև «Seven Nations Army»֊ն երգել են 2012 և 2016 թվականների Ֆուտբոլի Եվրոպայի առաջնության ժամանակ՝ ամեն խփած գոլից հետո։ Երգը նաև լսվում է Բավարիայի և Ատլետիկո Մադրիդի մարզադաշտերում՝ տան տերերի խփած գոլից հետո։


== Օգտագործումը փոփ մշակույթում ==
Երգը օգտագործվել է «Ինքնասպանների ջոկատ» ֆիլմի տեսարաններից մեկում։
Երգի The Glitch Mob խմբի ռեմիքս տարբերակը համարվում է «Կոբրայի վերածնունդը 2» ֆիլմի հիմնական սաունդթրեքերից։
Այդ նույն ռեմիքսը լսվել է Battlefield 1 տեսախաղի առաջին թրեյլերում։


== Ծանոթագրություններ ==


== Արտաքին հղումներ ==
White Stripes.net Archived 2010-01-06 at the Wayback Machine..(Ստուգված է 13 Ապրիլի 2017)
White Stripes.net FAQ Archived 2009-08-30 at the Wayback Machine.(Ստուգված է 13 Ապրիլի 2017)
Երիցուկ բազմամյա

Երիցուկ բազմամյա , (լատ.՝ Pyrethrum) պատկանում է բարդածաղկավորների (Compositae) ընտանիքին։ Վայրի վիճակում հանդիպում է Կովկասում, Իրանում, Միջին Ասիայում։


== Կենսաբանական նկարագիր ==
Երիցուկը (P.roseum Bieb) բազմամյա նրբագեղ բույս է, որի բարձրությունը հասնում է 40-80 սմ-ի։ Ցողունները ճյուղավոր են կամ առանց ճյուղերի, փետրաձև կտրտված տերևներով։ Ունի հասարակ կամ լիաթերթ ծաղիկներ 5-10 սմ տրամագծով։ Ծաղկի պսակաթերթները լինում են խողովակաձև կամ լեզվակավոր, սպիտակ, վարդագույն կամ կարմիր։ Թուփը մեր պայմաններում ձմեռում է բաց գրունտում։ սմ
Պարտեզային հիբրիդ ձևերից աչքի են ընկնում P.r.h. grandifiorum-ը և P.roseum hybridum fl. pleno-n: Երկու բույսերն էլ ունեն 80 սմ բարձրություն։ Այդ բույսերի լիաթերթ ծաղիկները շատ նման են միջին մեծություն ունեցող չինական աստղածաղկին։ Ծաղկում են մայիս ամսին։


== Օգտագործում ==
Երիցուկը ծաղկային ձևավորումներում օգտագործվում է միքսբորդերներում, զանազան դեկորատիվ խմբավորումներում, որպես առանձնյակ (սոլիտեր) մարգախոտի վրա և այլն, ինչպես նաև ծաղկեփնջերի համար կտրած ծաղիկներ ստանալու նպատակով։ Գծային ձևավորումներում, եզրաշերտերի համար օգտագործվում է ցածրահասակ 40-45 սմ բարձրություն ունեցող այլատեսակը։


== Մշակում ==
Բազմացվում է թփիկի բաժանումով, արմատածիլերով և սերմերով։ Լիաթերթ ծաղկավոր այլատեսակները բազմանում են միայն վաղ գարնանը՝ թփիկի բաժանումով, 4-5 տարին մեկ անգամ։ Սերմերով բազմացման դեպքում ցանկը կարելի է կատարել ջերմատներում և ջերմոցներում, վաղ գարնանը, իսկ բաց գրունտում՝ մարգերի մեջ և՛ գարնանը, և՛ աշնանը։ Սերմերը ծլում են 10-12 օրում, ծլունակությունը պահպանում են 2-3 տարի։ Դրանք փոքր են, սեպաձև, գորշ դարչնագույն։ Խոշորածաղիկ երիցուկների մեկ գրամ սերմը պարունակում է մոտավորապես 700 սերմնահատիկ։ Բույսերը անհրաժեշտ է տնկել արևոտ հողամասերում, չնայած որ վատ չի աճում նաև կիսաստվերում։ Պահանջում է սննդանյութերով հարուստ, բերրի հողեր։ Բույսը բույսից պետք է տնկել 25-30 սմ հեռավորության վրա։ Ոռոգումը անհրաժեշտ է տալ չափավոր։


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Չեստեր Կարլսոն

Չեստեր Կարլսոն (անգլ.՝ Chester Carlson, փետրվարի 8, 1906(1906-02-08), Սիեթլ, Վաշինգտոն, ԱՄՆ - սեպտեմբերի 19, 1968(1968-09-19), Նյու Յորք, Նյու Յորք, ԱՄՆ), ամերիկացի ֆիզիկոս, փաստաբան և գյուտարար։ Նրան է պատկանում 20-րդ դարի հիմնական գյուտերից մեկի՝ էլեկտրոգրաֆիայի կամ պատճենահանման սկզբունքի գյուտի իրավունքը։


== Կենսագրություն ==
Երիտասարդ տարիքում աշխատել է որպես իրավաբան-արտոնագրագետի օգնական, զբաղվել է հեղինակային իրավունքների պաշտպանության գործերով։ Մեծ քանակությամբ փաստաթղթերի, այդ թվում՝ բարդ գծագրերի պատճենահանման անհրաժեշտությունը Կարլսոնին հանգեցրել է «չոր» (հուն․՝ xeros) լուսանկար ստեղծելու անհրաժեշտության մասին մտքին (այսինքն՝ առանց բարդ դրսևորման գործընթացի)։ Իր հիմնական փորձարկումները, Ավստրիայի գործազուրկ փախստական Օտտո Կորնեի օգնականի հետ միասին, գյուտարարը անցկացրել է զոքանչի տրամադրած սենյակում։
Առաջին կնիքը Կարլսոնը և Կորնեյը ստացել են 1938 թվականի հոկտեմբերի 22-ին՝ Նյու Յորքի իրենց լաբորատորիայում։ Այս տեխնոլոգիայի արտոնագիրը ստացվել է 1942 թվականի հոկտեմբերի 6-ին։ Երկար ժամանակ Կարլսոնը անհաջող կերպով փորձել է ներդնել իր գյուտը՝ ապացուցելով, որ այն բացարձակապես անհրաժեշտ է բիզնեսի համար, սակայն նրան հերթով մերժել են 20 ընկերություններում՝ պատճառաբանելով, որ իր գյուտը չափազանց ծանր է և խիստ կեղտոտում է թերթերը, բացի այդ, մարդը կարող է զգալիորեն ավելի լավ հաղթահարել պատճենահանման խնդիրը։ 
Հաջողությունը գյուտարարին ժպտացել է 1944 թվականին՝ Օհայո նահանգում գտնվող Battelle Institute-ում։ Այնտեղ նրան առաջարկել են կատարելագործել տեխնոլոգիան և նույնիսկ ճշգրիտ բառ են գտել այդ գործընթացի անվան համար՝ «էլեկտրաֆոտոգրաֆիա»։ Դրանից հետո «Haloid Company» ընկերությունը ձեռք է բերել պատճենահանման ապարատների հետագա մշակման և արտադրության արտոնագիրը։ Հենց այդ ժամանակ է որոշվել, որ «էլեկտրաֆոտոգրաֆիա» բառը չափազանց գիտական է և կարող է վախեցնել պոտենցիալ գնորդին։ Ավելի լավ անուն գտնելու հարցում օգնություն է ցուցաբերել տեղացի բանասեր պրոֆեսորը։ Նա հորինել է «քսեոգրաֆիա»-ն (հին հունարեն՝ ξερός «չոր» և γράφω «գրում եմ»), իսկ հետո հենց ինքը՝ գյուտարար Կարլսոնը, մտածել է բառը կրճատել մինչև պարզ՝ «քսերոքս» բառը։ Արդյունքում 1948 թվականին շուկայում հայտնվեցին առաջին պատճենահանման սարքերը՝ «Model A.» անվանումով։ 
1959 թվականին «Xerox 914» առաջին լրիվ ավտոմատ մոդելի թողարկումից հետո «Haloid» ընկերությունը վերանվանվեց «Xerox Corporation»-ի։


== Մրցանակներ ==
Էդվարդ Լենգստրետի կրծքանշան (1953)
Ջոն Սքոթի կրծքանշան (1964)
Հոլիի կրծքանշան (1968)


== Ֆիլմեր ==
Документальный фильм. ООО «Под знаком „Пи“» по заказу ГТРК «Культура». 2017 г (03.10.2018). «Кто придумал ксерокс?» (ռուսերեն). 39 րոպե. ГТРК «Культура». արխիվացված  օրիգինալից 2020-08-14-ին. https://web.archive.org/web/20200814020341/https://tvkultura.ru/video/show/brand_id/62272/episode_id/1564386/. 


== Ծանոթագրություններ ==


== Արտաքին հղումներ ==
Николай Надеждин, ЧЕСТЕР КАРЛСОН, или Человек, придумавший ксерокс / Hard-n-Soft, сентябрь 2009 (копия статьи на сайте Xerox Corporation)
КАРЛСОН Честер Флойд (Carlson Chester Floyd) (8.02.1906 — 19.9.1968)  Портал «Санкт-Петербургская школа»], 2011
Карлсон, Честер - Энциклопедия "Вокруг света"
Աբաս (այլ կիրառումներ)

Աբաս կարող է վերաբերել՝

Աբբաս - սեմական արական անձնանուն։
Աբաս եպիսկոպոսապետ (ծննդյան թվականն անհայտ - 596) - Աղվանքի կաթողիկոս (552-596)
Աբաս Արծրունի (9-րդ դար) - Աշոտ Աբուլաբբասի որդին, հայ իշխան
Աբաս Բագրատունի (ծննդյան թվականն անհայտ - 892) - Հայոց սպարապետ (862-892)
Աբաս Բագրատունի - տես այլ կիրառումներ
Աբաս Ճահկեցի (12 - 13-րդ դարեր) - հայ իշխան։
Աբաս Քիառոստամի (ծն. 1940) - պարսիկ ռեժիսոր, սցենարիստ և պրոդյուսեր
Աբբաս I (1571 - 1629) - Իրանի Սեֆևյան հարստության շահ (1587-1629)


== Աղբյուրներ ==
Թայմիր թերակղզի

Թայմիր, Ասիայի ամենահյուսիսային թերակղզին, գտնվում է Ռուսաստանում, Ենիսեյի և Խատանգայի ծոցերի միջև։ Թայմիրի ծայր հյուսիսային ելուստը Չելյուսկին հրվանդանն է։ Տարածությունը մոտ 300 հզ. կմ²։
Թայմիրի խոշոր գետեր են՝ Պյասինա, Վերին և Ստորին Թայմիր, Խատանգա
Թայմիրի խոշոր լճերն են՝ Թայմիր, Պորտնյագինո, Կունգասալախ, Լաբազ, Կոկորա
Թայմիրի խոշոր քաղաքները՝ Նորիլսկ, Դուդինկա


== Անվանում ==
Ենթադրում են, որ անվանումն առաջացել է էվենկերեն թայմուրա «առատ, հարուստ» բառից (հավանաբար նկատի են ունեցել եղջերուների համար կերի ու ջրի առատ, հարուստ ռեսուրսների առկայությունը)։


== Ծանոթագրություններ ==
Նիվա (գյուղ, Նիվա շրջան)

Անվան այլ կիրառումների համար տե՛ս՝ ՆիվաՆիվա (էստ․՝ Nõva), գյուղ Էստոնիայի Լյաենեմաա նահանգի Նիվա շրջանում։
2011 թվականի տվյալներով գյուղում բնակվում էր 112 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Do They Know It’s Christmas?

«Do They Know It’s Christmas?», Band Aid սուպերխմբի երգը, որի հեղինակն է Բոբ Գելդոֆը։ Թողարկվել է 1984 թվականի նոյեմբերին և գլխավորել Մեծ Բրիտանիայի հիթ-շքերթները։ Եղել է Մեծ Բրիտանիայում ամենաշատ վաճառված սինգլը 1984 թվականին։


== Պատմություն ==
Երգը գրվել է իռլանդացի երաժիշտ Բոբ Գելդոֆի և անգլիական «Ultravox» խմբի վոկալիստ Միջ Յուրի կողմից՝ Եթովպիայում սովի մատնված մարդկանց համար գումար հավաքելու նպատակով։ «Band Aid» բարեգործական խումբը (որի կազմում ընդգրկվել են անգլիացի ու իռլանդացի այնպիսի հայտնի կատարողներ, ինչպիսիք են՝ Փոլ Յանգ, Բոյ Ջորջ, Ֆիլ Քոլինզ, Ջորջ Մայքլ, Սայմոն Լե Բոն, Սթինգ, Թոնի Հեդլի, Բոնո, Փոլ Ուելեր և այլք), ստեղծվել է Բոբ Գելդոֆի և «Ultravox» խմբի վոկալիստ Միջ Յուրի կողմից։ Ձայնագրությունը կատարվել է Լոնդոնում՝ Sarm West ստուդիայում և վերջնականապես միքսավորվել է 1984 թվականի նոյեմբերի 25-ին։ Սինգլը դարձել է ամենաարագ վաճառվողը Անգլիայի պատմության մեջ (1 մլն օրինակ թողարկմանը հաջորդած առաջին շաբաթվա ընթացքում) և գլխավորել է Մեծ Բրիտանիայի հիթ-շքերթը հինգ շաբաթ (ընդհանուր առմամբ վաճառվել է ավելի քան 3 մլն օրինակ)։ Այն մնացել է ռեկորդակիր Մեծ Բրիտանիայում վաճառված օրինակների թվով ընդհուպ մինչև 1997 թվականին Էլթոն Ջոնի «Candle in the Wind 1997» հիթի ստեղծումը, որը նվիրված էր արքայադուստր Դիանայի հիշատակին և վաճառվել է 5 մլն օրինակով նրա հայրենիքում։ Մինչ 1989 թվականն ամբողջ աշխարհում վաճառվել է «Do They Know It’s Christmas?» երգի ավելի քան 11,8 մլն պատճեն։


== Ձայնագրության մասնակիցներ (1984) ==


== Հիթ-շքերթներ ==


=== Հիթ-շքերթներ (1984-85, Band Aid) ===


=== Դիագրամ (1989-90, Band Aid II) ===


=== Հիթ-շքերթներ (2004, Band Aid 20) ===


=== Հիթ-շքերթներ (2014, Band Aid 30) ===
Բրիտանական և իռլանդական տարբերակներ (օրիգինալ)Գերմաներեն տարբերակ


== Ծանոթագրությունը ==


== Արտաքին հղումներ ==
Lyrics to «Do They Know It’s Christmas?» Archived 2009-12-31 at the Wayback Machine.(անգլ.)(Ստուգված է 2 փետրվարի 2011)
Օտտո Աուգուստ Շտրանդման

Օտտո Աուգուստ Շտրանդման (էստ․՝ Otto August Strandman, ռուսալեզու աղբյուրներում կարող է օգտագործվել ազգանվան էստոնականընթերցումը` Страндман; նոյեմբերի 30, 1875(1875-11-30), Վանդու, Կադռինա, Լյաենե-Վիրումաա, Էստոնիա - փետրվարի 5, 1941(1941-02-05), Կադռինա, Կադռինա, Լյաենե-Վիրումաա, Էստոնիա), Էստոնիայի պետական գործիչ:


== Կրթություն ==
Սովորել է Սանկտ Պետերբուրգի համալսարանի իրավաբանական ֆակուլտետում (1899-1901), ավարտել է Յուրիևսկի համալսարանի իրավաբանական ֆակուլտետը (1903): Տարտուի համալսարանի (1928 թվական) և Վարշավայի համալսարանի (1930 թվական) իրավագիտության դոկտոր:


== Գործունեություն մինչ 1918 թվական ==
Մինչև համալսարան ընդունվելը նա աշխատել է Պետական բանկի Ռևելեի (այժմ` Տարտու) գրասենյակում: 1903-1905 թվականներին եղել է փաստաբան Նարվայում և Ռևելեում: 1904-1905 թվականներին և 1917 թվականներին Ռևելեի քաղաքային խորհրդի անդամ: Մասնակցել է 1905 թվականի հեղափոխական իրադարձություններին, 1905-1909 թվականներին ապրել է Շվեյցարիայում: 1909-1917 թվականներին զբաղվել է փաստաբանական գործունեությամբ Ռևելեում: 1917 թվականին, փետրվարյան հեղափոխությունից հետո, Ռուսաստանի ժամանակավոր կառավարության կողմից նշանակվել է Ռևելեի շրջանային դատարանի դատախազ: 1917-1918 թվականներին Էստյլանդիայի նահանգի ժամանակավոր զեմստվոների խորհրդի նախագահ:


== Անկախ Էստոնիայի քաղաքական գործիչ և դիվանագետ ==
1918 թվականին` արդարադատության նախարար:
1918—1919 թվականներին` գյուղատնտեսության նախարար Էստոնիայի ժամանակավոր կառավարությունում: 1918 թվականին ձերբակալվել է գերմանացի զավթիչ ուժերի կողմից:
1919 թվականի մայիսի 9-ից մինչև 1919 թվականի նոյեմբերի 18-ը` վարչապետ և ռազմական նախարար:
1920—1921 թվականներին` արտաքին գործերի նախարար:
1921 թվականին` Ռիյգիկոգուի (խորհրդարանի) նախագահ: Նա առաջին-հինգերորդ գումարումների Ռիյգիկոգուի անդամ էր:
1924 թվականին` արտաքին գործերի նախարար, ապա ֆինանսների նախարար:
1927—1929 թվականներին` Էստոնիայի դեսպանը Լեհաստանում, Չեխոսլովակիայում և Ռումինիայում:
1929 թվականի հուլիսի 9-ից մինչև 1931 թվականը` պետական ավագ (պետության ղեկավար).
1933—1939 թվականներին` Էստոնիայի դեսպանը Ֆրանսիայում, Բելգիայում, Իսպանիայում Վատիկանում:Էստոնիայի աշխատանքային կուսակցության առաջնորդներից մեկն էր:


== Մահ ==
1939 թվականին վերադարձել է հայրենիք, ապրել է Կադրինայի խուտորում: 1941 թվականին նա ծանուցում է ստացել ներկայանալ Ներքին գործերի ժողկոմիսարիատ (НКВД), որը նշանակում էր անխուսափելի ձերբակալություն, որից հետո ինքնասպան է եղել:


== Պարգևներ ==
Առաջին աստիճանի երրորդ կարգի ազատության խաչ` քաղաքացիական վաստակի համար:


== Մատենագրություն ==
Էստոնական կենսագրական բառարան, Տալլին, 2002:


== Ծանոթագրություններ ==


== Արտաքին հղումներ ==
Կենսագրություն Archived 2007-09-27 at the Wayback Machine.
Գրինևկա (այլ կիրառումներ)

Գրինևկա, կարող է վերաբերել՝

Գրինևկա - գյուղ, Ուկրաինայի Պոլտավայի մարզի Պոլտավայի շրջանում
Գրինևկա - գյուղ, Ուկրաինայի Սումիի մարզի Նեդրիգայլովի շրջանում
Էշակ (այլ կիրառումներ)

Էշակ, կարող է վերաբերել՝

Էշակ - անմարդաբնակ կղզի Ուրմիա լճում
Էշակ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ահլիման Ամիրասլանով

Ահլիման Թափդըգ օկլի Ամիրասլանով (ադրբ.՝ Əhliman Tapdıq oğlu Əmiraslanov, նոյեմբերի 17, 1947(1947-11-17), Սոթք, Բասարգեչարի շրջան, Հայկական ԽՍՀ, ԽՍՀՄ), Ադրբեջանի Գիտությունների ազգային ակադեմիայի բժշկական գիտությունների ամբիոնի ակադեմիկոս-քարտուղար (2007 թ.), ԽՍՀՄ պետական մրցանակի (1986 թ.), Ադրբեջանի Հանրապետության «Փառքի շքանշանի» (2000 թ.) և Ադրբեջանի Հանրաետության «Պատվո շքանշանի» (2017) դափնեկիր, Ադրբեջանի Հանրապետության գիտության վաստակավոր գործիչ (1991), Ադրբեջանական ԽՍՀ Գերագույն Խորհրդի (1990) և Ադրբեջանի Միլլի Մեջլիսի IV (2010), V (2015) և VI (2020) գումարումների պատգամավոր, Ադրբեջանի բժշկական համալսարանի ռեկտոր (1992–2015), ԱԲՈՒ ուռուցքաբանության բաժանմունքի վարիչ, Ադրբեջանի Հանրապետության նախագահին կից Գիտելիքի հիմնադրամի անդամ, Ադրբեջանի Հանրապետության Միլի Մեջլիսի առողջապահական Կոմիտեի նախագահ, «Նոր Ադրբեջան» կուսակցության անդամ։


== Կենսագրություն ==
Ահլիման Ամիրասլանովը ծնվել է 1947 թվականի նոյեմբերի 17-ին Բասարկեկչարի շրջանի Սոթք գյուղում `մտավորական ընտանիքում։ 1965 թվականին Սոթք գյուղի միջնակարգ դպրոցը ոսկե մեդալով ավարտելուց հետո ընդունվել է նույն թվականին Ն.Նարիմանովի անվան Ադրբեջանի պետական բժշկական ինստիտուտի բժշկական ֆակուլտետ։
1969 թվականին, ուսանող լինելով, նա իր կարիերան սկսել է Բաքվի կլինիկական ուռուցքաբանական հիվանդանոցում `որպես բուժեղբայր։
1971 թվականին ինստիտուտը գերազանց ավարտելուց հետո նա աշխատել է որպես բժիշկ և Բաքվի ուռուցքաբանական հիվանդանոցի վիրաբուժության բաժանմունքի վարիչ 1971-1974 թվականներին։
1974-1977 թվականներին եղել է ԽՍՀՄ բժշկական գիտությունների ակադեմիայի ուռուցքաբանության համամիութենական գիտական ​​կենտրոնի ասպիրանտ։ 1977-1984 թվականներին աշխատել է Մոսկվայում (ասպիրանտուրան ավարտելուց հետո) ԽՍՀՄ բժշկական գիտությունների ակադեմիայի ուռուցքաբանության բաժնի որպես կրտսեր գիտաշխատող և ավագ գիտաշխատող։ 1989 թվականին ընտրվել է նույն բաժնի պրոֆեսոր։
1992-2015 թվականներին նա աշխատել է որպես Ադրբեջանի բժշկական համալսարանի ռեկտոր։ Նա «Նոր Ադրբեջան» կուսակցության անդամ է։ 1993 թվականի մարտի 23-ին ընտրվել է Ադրբեջանի բժշկական համալսարանի ուռուցքաբանության բաժնի վարիչ։ 2007 թվականից նա համալսարանի ուռուցքաբանական կլինիկայի տնօրենն է։
2007 թվականին ընտրվել է Ադրբեջանի Գիտությունների ազգային ակադեմիայի կենսաբանական գիտությունների ամբիոնի  ակադեմիկոս-գիտական ​​քարտուղար։ Նա Միլի Մեջլիսի Առողջապահական Կոմիտեի նախագահն է։
2016 թվականի հունիսի 29-ին ընտրվել է ՅՈՒՆԵՍԿՕ-ի «Գիտության և տեխնոլոգիայի էթիկա» Ադրբեջանի ազգային կոմիտեի նախագահ։


== Ծանոթագրություններ ==
Իննաքիստ պարսկական

Իննաքիստ պարսկական (լատ.՝ Enneapogon persicus), հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Խիտ ճիմ առաջացնող բազմամյա խոտաբույս է։ 15-40 սմ բարձրությամբ ցողունն ուղիղ կանգնած է։ 4-9 սմ երկարությամբ և 1-3 սմ լայնությամբ ծաղկաբույլը խիտ հասկանման հուրան է։ 8-14 մմ երկարությամբ հասկիկներն ունեն 3-6 ծաղիկ։ 10-13 մմ երկարությամբ ստորին ծաղկային 8-9 թեփերը կորացած են և փետրաձև արծաթավուն մազոտ քիստերով։


== Տարածվածություն ==
Հայաստանում հանդիպում է միայն Մեղրու ֆլորիստիկական շրջանում (Արաքս գետի հովիտ)։ Աճում է նաև Նախիջևանում, Ադրբեջանում, Իսպանիայում, Հյուսիսային Աֆրիկայում, Իրաքում, Իրանում, Միջին Ասիայում, Աֆղանստանում և Պակիստանում։


== Էկոլոգիա ==
Աճում է ստորին լեռնային գոտում՝ ծովի մակարդակից 490-900 մ բարձրությունների վրա, ինչպես նաև չոր քարքարոտ լանջերին, ժայռերի միջև, շիբլյակում և ֆրիգանանման բուսականության մեջ։ Ծաղկում է հունիս ամսին, պտղաբերում՝ հուլիսին։


== Պահպանություն ==
Խոցելի տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Քանի որ տեսակի տարածման հիմնական շրջանը գտնվում է Հայաստանի սահմաններից դուրս, հետևաբար սպառնալիքի կատեգորիան նվազեցվել է։ Տեսակին, կապված աճելավայրերի պայմանների փոփոխության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։ Անհրաժեշտ է ստեղծել նոր ԲՀՊՏ Ագարակ բանավանի (Մեղրու շրջան) շրջակայքում։


== Ծանոթագրություններ ==
Nikon D3100

Nikon D3100-ը 14.2 մեգափիքսել DX ֆորմատով DSLR Nikon F-mount Ֆոտոխցիկ է, որը հրապարակվել է Nikon ընկերության կողմից 2010 թվականի օգոստոսի 19-ին։ Այն հաջորդում է Nikon D3000-ին Nikon-ի սիրողական DSLR ֆոտոխցիկների շարքում։ Այն ստացել է նոր EXPEED 2 պրոցեսոր, այն Nikon DSLR ֆոտոխցիկներից առաջինն էր, որը ստացել է FullHD տեսաձայնագրման հնարավորություն ավտոֆոկուսով։ Այս ֆոտոխցիկն ունի 2 Guide Mode՝ Easy Operation և Advanced Operation tutorial:Nikon D3100-ը չունի իր ներսում ավտոֆոկուսային համակարգ, ավտոֆոկուսային համակարգը աշխատում է այն ժամանակ, երբ տեսադրված ոսպնյակը ունենում է դրա հնարավորությունը։ Այլ ոսպնյակների դեպքում, ֆոկուսի բերելը կատարվում է ձեռքով։


= Հնարավորությունների ցանկ =

Nikon-ի 14.2 մեգափիքսել Nikon DX format CMOS սենսոր, 12 բիթային համակարգով
Nikon EXPEED 2 պրոցեսոր
Ավտոմատ քրոմատիկ շեղումների ուղղում
Active D-Lighting
Ներկառուցված սենսորի մաքրման համակարգ և օդափոխման համակարգ
Live view AF mod-եր՝ Face priority, Wide area, Normal area, Subject tracking
3.0 դյույմ, 230,000 կետայնությամբ նորացված TFT LCD էկրան
Մինչև 3 կադր/վայրկյանում նկարահանում
FullHD տեսանկարահանում (10 րոպեանոց 1080p 24 կադր/վայրկյանում H.264 codec), հնարավորությունները 720p30/25/24 and 480p24
Ավտոֆոկուս տեսանկարահանման ողջ ընթացքում
3D Color Matrix Metering II , Scene Recognition համակարգով
3D Tracking Multi-CAM 1000 ավտոֆոկուսային սենսոր 11 AF point-երով
Nikon F-mount Ոսպնյակներ
i-TTL flash exposure համակարգ, առանց ներկառուցված անլար կառավարման
Ֆայլային ֆորմատները ՝ JPEG, NEF (RAW, կոմպրեսացված 12-bit )
Հիշողության քարտերը ՝ SDXC


== Տվյալներ ==
1. Սենսոր - 23.1 մմ × 15.4 մմ Nikon DX format RGB CMOS սենսոր, 1.5 × FOV crop
2. Կետայնությունը - 4,608 × 3,072 (14.2 մեգափիքսել)
3. Ոսպնյակ - Փոփոխվող, Nikon F-mount
4. Փականի արագություն - 30 վայրկյանից մինչև 1/4000 վայկյան
5. Լուսավորում - TTL 3D Color Matrix Metering II metering, 420 pixel RGB սենսոր, Auto modes (auto, auto [flash off]), Guide Mode, Advanced Scene Modes (Portrait, Landscape, Sports, Close-up, Night Portrait), programmed auto with flexible program (P), shutter-priority auto (S), aperture-priority auto (A), manual (M), (Q) quiet mode.
6. Ֆոկուս - 11-area AF system, Multi-CAM 1000 AF Sensor Module, AF-A (Auto-servo AF); AF-S (Single-servo AF); AF-C (Continuous-servo AF); MF (Manual focus)
7. Կադր/վայրկյանում - 3
8. Տեսադաշտ որոնող հարմարանք - Optical 0.80x, 95% Pentamirror
9. Մոնիտորի չափսը - 3.0-դյույմ, 230,000 փիքսել TFT-LCD
10. Հիշողության քարտ - Secure Digital (SD) , SDSC, SDHC, SDXC,
11. Հարմար ոսպնյակներ - AF-S DX NIKKOR 18-55mm f/3.5-5.6G VR, AF-S DX NIKKOR 18-105mm f/3.5-5.6G ED VR, AF NIKKOR 50mm f/1.8D
12. Քաշը - 485 գրամ, առանց ոսպնյակ և հիշողության քարտ,
13. ISO - 100–3200 (Մինչև 12800 հնարավորությամբ)
14. Flash - Ներկառուցված ֆլեշ, Guide number 13m at ISO 100, Standard ISO hotshoe, Compatible with the Nikon Creative Lighting System
15. Մարտկոց - Nikon EN-EL14 Lithium-Ion
16. Ստեղծման վայրը - Թաիլանդ
Արտյոմ Տերյան

Արտյոմ Սարգսի Տերյան (մարտի 5, 1930(1930-03-05), Գանձակ, Ադրբեջանական ԽՍՀ, ԱԽՖՍՀ, ԽՍՀՄ - ապրիլ 1970, Բաքու, Ադրբեջանական ԽՍՀ, ԽՍՀՄ), հայ խորհրդային ըմբիշ, ազատ ոճի ըմբշամարտի ԽՍՀՄ չեմպիոն (1951), դասական (հունահռոմեական) ոճի ըմբշամարտի ԽՍՀՄ հնգակի չեմպիոն (1950–1954), աշխարհի չեմպիոն (1953), օլիմպիական խաղերի մրցանակակիր (1952)։ ԽՍՀՄ սպորտի վաստակավոր վարպետ (1953)։


== Կենսագրություն ==
Արտյոմ Տերյանը ծնվել է 1930 թվականին Գանձակում՝ Բանանց գյուղից գաղթածների ընտանիքում։ Նա վաղ հասակում կորցրել է հորը, որը զոհվել է Հայրենական մեծ պատերազմի ռազմաճակատներում։ Ըմբշամարտով սկսել է զբաղվել 1945 թվականից։ Սկզբում Տերյանը տարվել է հայկական ազգային կոխ ըմբշամարտով, այնուհետև սկսել է պարապել դասական ըմբշամարտ։ Նրա առաջին մարզիչը Անդրո Դանիելյանն էր։
Դպրոցն ավարտելուց հետո Արտյոմ Տերյանն ընդունվել է Բաքվի ֆիզկուլտուրայի ինստիտուտ և տեղափոխվել է Բաքու։ 1950 թվականին նա առաջին անգամ նվաճել է ԽՍՀՄ դասական ոճի ըմբշամարտի թեթևագույն քաշային կարգի չեմպիոնի կոչումը։ 1951 թվականին նա ԽՍՀՄ չեմպիոն է դարձել ինչպես դասական, այնպես էլ ազատ ոճի ըմբշամարտում։
1952 թվականին Տերյանն ընդգրկվել է Հելսինկիի Օլիմպիական խաղերում ԽՍՀՄ ըմբշամարտի հավաքականի կազմում և նվաճել այդ մրցումների բրոնզե մեդալը։ 1953 թվականին նա Նեապոլում մասնակցել է խորհրդային դասական ոճի ըմբիշների համար աշխարհի առաջին առաջնությանը և դարձել այդ մրցաշարի հաղթող։ Եզրափակչում նա հաղթել է օլիմպիական չեմպիոն հունգարացի Իմրե Հոդոշին։
Ավելի ուշ նա հանդես է եկել կիսաթեթև քաշային կարգում։ 1955 թվականին, մոտոցիկլետից ընկնելուց հետո, կոտրել է անրակը, ստիպված ավարտել է մարզական կարիերան և մարզչական աշխատանքի անցել «Դինամո» մարզական ընկերությունում։
1970 թվականի ապրիլին Արտյոմ Տերյանը սպանվել է կենցաղային հողի վրա։


== Ծանոթագրություններ ==


== Գրականություն ==
Гений борьбы Archived 2020-09-18 at the Wayback Machine.
Хавин Б. Н. Звезды спорта։ Справочник. — М., 1979
Мягченков Н. И. Классическая и вольная борьба։ Справочник. — М., 1984
Григорян Р. В. Боль моя Бананц — Ер., 2007
Григорян А. Г. Гений борьбы, «Ноев ковчег», сентябрь 2012


== Արտաքին հղումներ ==
Артём Терян — профиль на сайте International Wrestling Database (англ.)
Армянские звёзды спортивного Баку Archived 2020-02-15 at the Wayback Machine.
Թեոդորոս Զագորակիս

Թեոդորոս Զագորակիս (հուն․՝ Θεόδωρος Ζαγοράκης, հոկտեմբերի 27, 1971, Կավալա, Հունաստան), հույն քաղաքական գործիչ և նախկին ֆուտբոլիստ՝ կիսապաշտպանի դիրքում։
Ըստ Հունաստանի ֆուտբոլի ազգային հավաքականում անցկացրած խաղերի թվի, Թեոդորոսը զբաղեցնում է երկրորդ տեղը՝ 120 խաղով։ Եվրոխորհրդարանի պատգամավոր Հունաստանից։


== Միջազգային կարիերա ==
Թեոդոոսը եղել է Հունաստանի ֆուտբոլի ազգային հավաքականի բազմամյա կապիտանը։ Իր առաջին խաղը հավաքականում անցկացրել է 1994 թվականի սեպտեմբերի 7-ին ընդդեմ Ֆարերյան կղզիների ֆուտբոլի ազգային հավաքականի։
1995 թվականի ապրիլի 26-ին 1966 թվականի Ֆուտբոլի Եվրոպայի առաջնության ընթացքում Ռուսաստանի ֆուտբոլի ազգային հավաքականի դեմ տնային խաղում նա դառնում է ինքնագոլի հեղինակ հաշիվը դարձնելով 2-0 հօգուտ ռուսների։ Այդ հանդիպումը ավարտվում է Ռուսաստանի հաղթանակով՝ 3-0 հաշվով։
Նա կարևոր դեր է ունեցել 2004 թվականին Ֆուտբոլի Եվրոպայի առաջնության ժամանակ Հունաստանի հավաքականի հաղթանակում և ճանաչվում առաջնության լավագույն ֆուտբոլիստ։ 2004 թվականի նոյեմբերի 17-ին նա հեղինակել է իր 100-րդ գնդակը հավաքականի կազմում։
Զագորակիսին են պատկանում Հունաստանի հավաքականի տարվա ընթացքում խաղերի և անընդմեջ խաղերի ռեկորդը (12 տարի անընդմեջ նա հավաքականի կազմում ոչ մի հանդիպում բաց չի թողել)։ 2007 թվականի օգոստոսի 22-ին նա անցկացրել է իր վերջին հանդիպումը Հունաստանի ազգային հավաքականի կազմում՝ մրցելով Իսպանիայի ֆուտբոլի ազգային հավաքականի դեմ։
2007 թվականի հուլիսից հունական ՊԱՕԿ ՖԱ-ի նախագահն է։


== Ծանոթագրություններ ==
Կարաքյոյ (Մարզվանի գավառ)

Կարաքյոյ, գյուղ Արևմտյան Հայաստանում, Սեբաստիայի վիլայեթի Մարզվանի գավառակում։ Համարյա կից էր Գյումուշ գյուղին։


== Բնակչություն ==
1915 թվականի Մեծ եղեռնի նախօրեին Գյումուշ և Կարաքյոյ գյուղերը միասին ունեին 10 000 բնակիչ, որից 4800-ը՝ հայեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պոկորնոե

Պոկորնոե (ռուս.՝ Покорное), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբին Հուդ (այլ կիրառումներ)

Ռոբին Հուդ, կարող է վերաբերել՝

Ռոբին Հուդ - միջնադարյան անգլիական ազգային բալլադների հանրահայտ հերոս, անտառային ավազակների պարագլուխ
Ռոբին Հուդ - Ուոլթ Դիսնեյի ստուդիայի 21-րդ անիմացիոն ֆիլմը
Բիսկուպին

Բիսկուպին (լեհ.՝ Biskupin), երկաթե դարի բնակավայր Լեհաստանում, հնագիտական թանգարան բաց երկնքի տակ։ Տեղակայված է Բիսկուպինի լճի թերակղզիներից մեկում՝ Բիդգոշ քաղաքից շուրջ 40 կմ դեպի հարավ-արևմուտք։


== Պատմություն ==
1933 թվականին հնագետներ Յուզեֆ Կոստժևսկին ու Զդիսլավ Ռաևսկին Բիսկուպին լճի թերակղզիներից մեկում հայտնաբերում են հնագույն բնակավայրի հետքեր։ Ճահճային տեղանքի շնորհիվ հիանալի պահպանվել են փայտե շինությունները, որ վերաբերում են մոտավորապես մ.թ.ա. 550 թվականին։ Դա հնագետներին հնարավորություն տվեց վերականգնել տների արտաքին տեսքը, ցանկատատները, դրանց կառուցման տեխնոլոգիան։
Բիսկուպինի բնակեցումը, ըստ գիտնականների, տեղի է ունեցել բրոնզե դարի կեսերին՝ մոտավորապես մ.թ.ա. XIV դարից մինչև վաղ երկաթե դար կամ մոտ մ.թ.ա. V դար։
Բնակավայրը շրջապատված էր ցանկապատով, որն ուներ հողե հիմք։ Արտաքին պատերը կառուցված են փայտից, իսկ ներսի մասը լցված է հողով։ Տները (դրանք եղել են շուրջ 105 հատ) կանգնած են եղել իրար շատ մոտ և կազմել են 13 երկար փողոցներ։ Տները կառուցված են եղել շատ պարզ՝ սրահ, տան մեջտեղում օջախ, իսկ ձախ կողմում՝ քնելու տեղերը։ Սրահում ձմեռները կարող էին տեղավորել նաև անասուններին։
Հնագիտական պեղումների ժամանակ հայտնաբերված գտածոները փաստում են, որ բնակիչներն զբաղվել են հիմնականում հողագործությամբ, անասնապահությամբ, երկաթի մշակությամբ, ձկնորսությամբ, որսորդությամբ, հավաքչությամբ և այլն։
Հնագիտական պեղումների ժամանակ բնակավայրի տեղում գտնվել են շուրջ 6 միլիոն տարբեր առարկաներ։ Դրանց թվում կան ցանցեր, մանելու գործիքներ, անիվներ, նավակներ, մեծ քանակությամբ սպասքեղեն, այդ թվում՝ կերամիկական։ Որոշ գտածոներ վկայում են, որ բնակավայրն առևտրական կապեր է ունեցել Սև ծովի հյուսիսային ափում բնակված սկիֆների ցեղերի հետ։
Ներկայում Բիսկուպինը թանգարան է բաց երկնքի տակ։ Այն Վարշավայի Հնագիտական ազգային թանգարանի մասնաճյուղերից մեկն է։ Այնտեղ կարելի է տեսնել հնագույն բնակավայրի՝ ամենայն մանրամասնությամբ վերականգնված փողոցներն ու տները։ Ամռանն այնտեղ անցկացվում են հնագիտական փառատոններ։


== Աղբյուրներ ==
Украинская советская энциклопедия. В 12-ти томах. / Под ред. М. Бажана. — 2-е изд. — К., 1974—1985.


== Գրականություն ==
Danuta Piotrowska, Biskupin 1933-1996։ archaeology, politics and nationalism. Archaeologia Polona 35-36, 1997/98, 255-285, ISSN 0066-5924
Józef Kostrzewski "Osada bagienna w Biskupinie w pow. żnińskim", Poznań 1936
"Gród prasłowiański w Biskupinie", Poznań 1938,
Z. Rajewski "Biskupin - osiedle obronne sprzed 2500 lat", Arkady, Warszawa 1970,
Z. Rajewski "Osadnictwo ludności z kulturą łużycką we wczesnym okresie epoki żelaznej w Biskupinie i okolicy" Archeologia Polski, t. II 1958,
Z. Rajewski "10 000 lat Biskupina i jego okolic", Warszawa 1965,


== Արտաքին հղումներ ==
Выдающееся городище (ռուս.)
Հնագիտական թանգարան Բիսկուպինում
Արաբական խոհանոց

Արաբական խոհանոց, Արաբական թերակղզու և Միջին Արևելքի երկրների ավանդական խոհանոց։ Նրա ազդեցությունը զգացվում է նաև Հյուսիսային Աֆրիկայի երկրների վրա։


== Նկարագրություն ==

Չնայած Մերձավոր Արևելքի երկրների ազգային խոհանոցների տարբերություններին՝ դրանք շատ են կապված արաբական խոհանոցի հետ։ Հիմնականում ուտեստները պարունակում են ոսպ և լոբի, որոնցից շատ հաճախ պատրաստվում է մածուկ և օգտագործում տարբեր ձևերով։
Արաբական հայտնի ուտեստներ.

Բայզար - լոբով հայտնի ապուր, տարածված է Մաղրիբում
Ֆալաֆել - մանրացված լոբուց կամ սիսեռից պատրաստված մանր գնդիկներ։Գառան միսը քաբաբի՝ տեսքով կամ խաշած, արաբական խոհանոցում ամենատարածված մսատեսակն է։ Գառան մարմնի բոլոր մասերը օգտագործվում են՝ ներառյալ փորոտիքը, գլուխը և սմբակները։ «Հուզի» ուտեստի համար մի ամբողջ գառ են լցոնում հավով, ձվով և բրնձով։ Համեմում են շաֆրանով և սոխով։
Հավի հետ մեկտեղ Եգիպտոսում և Հյուսիսային Աֆրիկայում ուտում են աղավնի։ Մուսուլմանների շրջանում խոզի միսն արգելված է ուտել, նույնիսկ այդ շրջանի քրիստոնյաները այն շատ հազվադեպ են ուտում։ Առափնյա շրջաններում սննդի մեջ կարևոր դեր է խաղում ձուկը։
Մսային կերակրատեսակներին հաճախ ավելացնում են կիտրոն, յոգուրտ, քացախ, հնդկասալոր, նռան հյութ, և այս ամենը ուտեստներին թթու համ է տալիս։
Բանջարեղենի մեծամասնությունը խաշում են մսով։ Միայն բանջարեղենային ուտեստներ պատրաստելիս բանջարեղենը հաճախ լցոնում են բրնձով։ Քացախում թրջված բանջարեղենը կարևոր դեր է խաղում։ Հաճախ են օգտագործում թարմ կամ չոր մրգեր՝ որպես մսի հավելում։
Ցորենը համարվում է տարածաշրջանի ամենակարևոր հացահատիկը, բայց որոշ երկրներում կարևոր դեր է խաղում նաև բրինձը։ Կուս-կուսը լայն տարածում ունի Հյուսիսային Աֆրիկայից մինչև Սիրիա ընկած տարածքում։ Արաբական մնացած երկրներում օգտագործում են բլղուր։
Արաբական հացի վրա (փիթա) նրանք հաճախ խաշած միս են դնում և փաթաթում։


=== Աղանդեր ===
Արաբական հանրաճանաչ քաղցրավենիքը մուհալաբիան է, որ պատրաստվում է բրնձից։ Շատ համեղ են նաև արմավից պատրաստված բլիթները։ Փախլավան թուրքական խոհանոցի ուտեստ է։ Շատ ուտեստներ քաղցրացնում են արմավից պատրաստված օշարակով կամ մեղրով։
Սուրճը տարածաշրջանի ամենատարածված ըմպելիքն է։ Այն պատրաստելու և խմելու գործընթացը բարդ ծես է, որը սովորաբար կապված է հյուրերի ընդունելության հետ։ Սկզբում սուրճի հատիկները բովում են՝ դրանք խառնելով մետաղական գդալով, այնուհետև մանրացնում` որոշակի ռիթմի պարտադիր պահպանումով։ Սուրճը եփվում է պղնձե կամ փողային անոթներում (ջազվա)։ Պատրաստի ըմպելիքը մատուցվում է փոքր բաժակներով։ Հյուրերին երեք անգամ սուրճ են սպասարկում, որից հետո էթիկան պահանջում է շնորհակալություն հայտնել տիրոջը և մերժել։ Սուրճը խմում են առանց շաքարի, բայց համեմունքներով` մեխակ, հիլ, որոշ երկրներում` զաֆրան և մշկընկույզ։
Երկրորդ տեղում սև և շատ քաղցր թեյն է։


== Աղբյուրներ ==
Ալան Դեվիդսոն.  «Օքսֆորդի ուղեկից սնունդը», 2-րդ հր. Օքսֆորդ 2006, «Արաբական խոհանոց», «Արաբական սնունդ» և «Բեդուին սնունդ» հոդվածները


== Արտաքին հղումներ ==
Արաբական խոհանոցի առանձնահատկությունները ԱՄԷ-ում
Լեսնայա Պոլյանա (քաղաքատիպ ավան, Յարոսլավսկի շրջան)

Անվան այլ կիրառումների համար տե՛ս՝ Լեսնայա ՊոլյանաԼեսնայա Պոլյանա (ռուս.՝ Лесная Поляна), քաղաքատիպ ավան Ռուսաստանի, Յարոսլավլի մարզի Յարոսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 2974 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյոչանի

Քյոչանի, գյուղ Արևմտյան Հայաստանում, Վանի վիլայեթի Թիմարի գավառում, այժմ՝ Գյուվենչլի (թուրքերեն՝ Güvençli) ։ Գտնվում էր Վան քաղաքից 26-27 կմ հյուսիս, Վանա լճի արևելյան ափից 1-2 կմ հեռու, հարթավայրում։  


== Անվան ստուգաբանություն ==
Ըստ ավանդության բնակիչները ասյտեղ են եկել Անիից և սկզբում ապրել են դաշտում՝ վրանների մեջ, որից էլ առաջացել է «Քեոչ Անի» անվանումը, որ ժողովրդական ստուգաբանությամբ նշանակում է «Անիից քոչածներ»։


== Բնակչություն ==
1850-ական թվականներին ուներ 41 տուն՝ 278 հայ, իսկ 1909 թվականին՝ 110 տուն հայ բնակիչ։ Այժմ գյուղի հիմնական բնակչությունը քրդեր են։


== Պատմամշակութային կառույցներ ==
Քյոչանին ուներ Ս. Աստվածածին անունով եկեղեցի։


== Կրթություն ==
Գյուղում գործում էր հայկական դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սեգոնձանո

Սեգոնձանո  (իտալերեն՝ Segonzano), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1567 մարդ (2008), բնակչության խտություն՝ 76 մարդ/կմ²։ Զբաղեցնում է 76 կմ² մակերես։ Փոստային ինդեքս՝ 38047։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 686103


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեժիրիչ (այլ կիրառումներ)

Մեժիրիչ, կարող է վերաբերել՝

Մեժիրիչ - գյուղ, Ուկրաինայի Դնեպրոպետրովսկի մարզի Պավլոգրադի շրջանում
Մեժիրիչ - գյուղ, Ուկրաինայի Սումիի մարզի Լեբեդինի շրջանում
Բադ Ֆյուսինգ

Բադ Ֆյուսինգ (գերմ.՝ Bad Füssing), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 6798 մարդ (դեկտեմբերի 31, 2010 թվական)։ Զբաղեցնում է 55,04 կմ² տարածք։ Պաշտոնական կոդ՝ 09 2 75 116։


== Արտաքին հղում ==
Պաշտոնական կայք
Նիկոպոլիս

Նիկոպոլիս (Νικόπολις), պատմական քաղաք Փոքր Հայքում, Գայլ գետի հովտում։ Հիմնադրվել է հռոմեացի զորավար Պոմպեոսի կողմից այն վայրում, որտեղ նա ջախջախել է Միհրդատ Եվպատորի զորքերը։